হাসান মশহুদ চৌধুরী
লেফটেন্যান্ট জেনারেল হাসান মশহুদ চৌধুরী (জন্ম: ১১ সেপ্টেম্বর ১৯৪৮) এডব্লিউসি, পিএসসি ছিলেন বাংলাদেশ সেনাবাহিনীর ১৩তম সেনাপ্রধান। তিনি ১৬ জুন ২০০২ থেকে ১৫ জুন ২০০৫ পর্যন্ত সেনাপ্রধান হিসেবে দায়িত্ব পালন করেন। তিনি জেনারেল এম হারুন-অর-রশিদের স্থলাভিষিক্ত হয়েছিলেন। তিনি চাকরি থেকে অবসর গ্রহণের পর মন্ত্রী পদমর্যাদায় দুর্নীতি দমন কমিশনের চেয়ারম্যান হিসেবে দায়িত্ব পালন করেন।